CELEX: 52010DP0392
Language: hu
Date: 2010-11-11 00:00:00
Title: Krzysztof Lisek mentelmi jogának felfüggesztése Az Európai Parlament 2010. november 11-i állásfoglalása a Krzysztof Lisek mentelmi jogának felfüggesztésére irányuló kérelemről (2009/2244(IMM))

13.3.2012   
            
            
               HU
            
            
               Az Európai Unió Hivatalos Lapja
            
            
               CE 74/46
            
         2010. november 11., csütörtökKrzysztof Lisek mentelmi jogának felfüggesztése
   P7_TA(2010)0392
   Az Európai Parlament 2010. november 11-i állásfoglalása a Krzysztof Lisek mentelmi jogának felfüggesztésére irányuló kérelemről (2009/2244(IMM))
   2012/C 74 E/08
   
      Az Európai Parlament,
   
               —
            
            
               tekintettel a lengyel igazságügyi hatóságok által 2009. november 5-én eljuttatott és a plenáris ülésen 2009. december 14-én bejelentett, Krzysztof Lisek mentelmi jogának felfüggesztésére irányuló kérelemre,
            
         
               —
            
            
               miután eljárási szabályzata 7. cikke (3) bekezdésének megfelelően meghallgatta Krzysztof Liseket,
            
         
               —
            
            
               tekintettel a Szerződésekhez csatolt, az Európai Unió kiváltságairól és mentességeiről szóló 7. jegyzőkönyv 8. és 9. cikkére,
            
         
               —
            
            
               tekintettel az Európai Unió Bíróságának 1964. május 12-i és 1986. július 10-i (1). ítéleteire,
            
         
               —
            
            
               tekintettel a Lengyel Köztársaság alkotmányának 151. cikkére,
            
         
               —
            
            
               tekintettel eljárási szabályzata 6. cikkének (2) bekezdésére, valamint 7. cikkére,
            
         
               —
            
            
               tekintettel a Jogi Bizottság jelentésére (A7-0301/2010),
            
         
               A.
            
            
               mivel a lengyel igazságügyi hatóságok büntetőeljárást indítottak Krzysztof Lisek európai parlamenti képviselő ellen, vádat emelve Lisek úrral szemben a koszalini bíróságon az 1997. június 6-i, módosított büntető törvénykönyv 296. cikkének (1) és (3) bekezdése (közzétéve: Jogi Közlöny, 1997. 88. szám 553. cím); a kereskedelmi vállalatokról szóló, 2000. szeptember 15-i, módosított törvény 586. cikkébe (közzétéve: Jogi Közlöny, 2000. 94. szám, 1037. cím) az 1994. szeptember 29-i, módosított számviteli törvény 77. cikkének (1) és (2) bekezdésébe (egységes szerkezetbe foglalt szövege közzétéve: Jogi Közlöny, 2002. 76. szám, 694. cím) ütköző bűncselekmények miatt,
            
         
               B.
            
            
               mivel az Európai Unió kiváltságairól és mentességeiről szóló jegyzőkönyv 9. cikke szerint az Európai Parlament ülésszakainak ideje alatt az Európai Parlament tagjai saját államuk területén a parlamentjük tagjaira vonatkozó mentességet élvezik; mivel nem lehet hivatkozni a mentelmi jogra olyan esetben, amikor valamely tagot bűncselekmény elkövetésében tetten érnek; és mivel ez nem akadályozhatja meg az Európai Parlamentet azon jogának gyakorlásában, hogy valamely tagjának mentelmi jogát felfüggessze,
            
         
               C.
            
            
               mivel a Lisek úr ellen felhozott vádak nem európai parlamenti képviselőjeként betöltött feladatai ellátása során kifejtett véleményéhez vagy leadott szavazataihoz kapcsolódnak,
            
         
               D.
            
            
               mivel a Lengyel Köztársaság alkotmányának 105. cikke szerint a parlament hozzájárulása nélkül a nemzeti parlament (a Szejm) képviselői büntetőügyekben nem vonhatók felelősségre,
            
         
               E.
            
            
               mivel a 105. cikk kimondja továbbá, hogy a nemzeti parlament képviselője nem vonható felelősségre a képviselő mandátumán belül annak ideje alatt, vagy annak lejártát követően végzett tevékenységekért.
            
         
               F.
            
            
               mivel Lisek urat lényegében a Lengyel Európai Ifjúsági Kártya Egyesület és a Campus Sp. igazgatótanácsi elnökeként az Európai Parlamentbe történő megválasztását megelőző időszakban folytatott vezetői és könyvviteli tevékenységeivel összefüggő bűncselekményekkel vádolják; és mivel azok a bűncselekmények, amelyekkel Lisek urat vádolják, nincsenek semmilyen kapcsolatban európai parlamenti képviselőként végzett tevékenységeivel,
            
         
               G.
            
            
               mivel semmilyen meggyőző bizonyíték nem merült fel arra, hogy a fumus persecutionis esete állna fenn,
            
         
               H.
            
            
               mivel ezért mentelmi jogát indokolt felfüggeszteni,
            
         
               1.
            
            
               úgy határoz, hogy felfüggeszti Krzysztof Lisek mentelmi jogát;
            
         
               2.
            
            
               utasítja elnökét, hogy haladéktalanul továbbítsa ezt a határozatot és az illetékes bizottság jelentését a Lengyel Köztársaság illetékes hatóságának.
            
         
      (1)  101/63 sz. Wagner kontra Fohrmann és Krier ügy (EBHT 1964., 383. o.), valamint a 149/85. sz. Wybot kontra Faure és társai ügy (EBHT 1986., 2391. o.)